wickkiey/tamil-wikipedia-chunked huggingface dataset:
# செந்தமிழ்ப் பாட்டு

## இசை

படத்திற்கான இசையை விசுவநாதன், இளையராஜா இணைந்து மேற்கொண்டனர்.
| 1 | "வண்ண வண்ண" | ஜிக்கி | வாலி | 05:01 |
| --- | --- | --- | --- | --- |
| 2 | "அடி கோமாதா" | எஸ். பி. பாலசுப்ரமணியம் | 05:08 |  |
| 3 | "சின்ன சின்ன தூறல்" | எஸ். பி. பாலசுப்ரமணியம், அனுராதா ராஜ்கிருஷ்ணா | 05:09 |  |
| 4 | "இந்த" | மனோ | 05:09 |  |
| 5 | "கூட்டுக்கொரு" | மனோ | 04:54 |  |
| 6 | "காலையில் கேட்டது" | எஸ். பி. பாலசுப்ரமணியம், சுவர்ணலதா | 05:12 |  |
| 7 | "சொல்லி சொல்லி" | எஸ். பி. பாலசுப்ரமணியம், சுனந்தா | 05:11 | } |
# செந்தமிழ்ப் பாட்டு

## வெளியீடும் வரவேற்பும்

*செந்தமிழ்ப் பாட்டு* தீபாவளிக்கு முன்னதாக 1992 அக்டோபர் 25 அன்று வெளியிடப்பட்டது. *இந்தியன் எக்ஸ்பிரஸ்* இதை வாசுவின் முந்தைய திரைப்படமான *சின்னத் தம்பி*யின் "மூலத்தில் மாற்றமில்லாத சாயல்" கொண்டது என்று குறிப்பிட்டது.
# கட்டுமரக்காரன்

**கட்டுமரக்காரன்** (*Kattumarakaran*) என்பது 1995 ஆம் ஆண்டு வெளியான தமிழ் நாடகத் திரைப்படம் ஆகும். பி. வாசு இயக்கிய இப்படத்தில் பிரபு, புதுமுகம் ஈவா கிரோவர், சங்கவி ஆகியோர் முக்கிய வேடங்களில் நடித்தனர். திரைப்படப் பாடல்களுக்கு இளையராஜா இசையமைத்தார். படம் 15 சனவரி 1995 அன்று வெளியானது. இப்படம் தெலுங்கில் *சாகர் கன்யா* என மொழிமாற்றம் செய்யப்பட்டது.
# கட்டுமரக்காரன்

## கதை

முத்தழகு ( பிரபு ) கட்டுமரத்தில் பணிபுரியும் ஒரு மீனவர். அவர் தன் முதலாளியிடம் ( ஆனந்த் ராஜ் ) பணிபுரிகிறார். ஒரு நாள், அவர் வைதேகி ( ஈவா கிரோவர் ) என்ற மர்மப் பெண்ணைக் காப்பாற்றுகிறார்.
# கட்டுமரக்காரன்

## நடிகர்கள்

- பிரபு - முத்தழகு
- அஞ்சலி - வைதேகி
- சங்கவி
- தேஜ் சப்ரு - இராஜ இராஜமாணிக்கம்
- ஆனந்தராஜ் - முத்தழகின் முதலாளி
- ஸ்ரீவித்யா - இராஜலட்சுமி
- நிழல்கள் ரவி - முத்தழகின் மைத்துனர்
- மா. நா. நம்பியார் - வைதேகியின் தாத்தா
- மோகன் ராமன் - செந்தில்நாதன்
- கசான் கான் - ஜானி
- சிவசந்திரன் - விஜயராகவன்
- செந்தில்
- ஆர். எஸ். சிவாஜி
- தியாகு
- வெங்கல் ராவ் - கால்நடை வளர்ப்பவர்
# கட்டுமரக்காரன்

## இசை

இப்படத்தின் பாடல்களுக்கான இசையை இளையராஜா அமைத்தார். 1995 இல் வெளியிடப்பட்ட இசைப்பதிவில், வாலி எழுதிய ஆறு பாடல்கள் உள்ளன. இப்படத்தில் பின்னணி இசையை மட்டும் தேவா அமைத்தார்.
| 1 | "அக்கரை இல்ல" | மனோ | 5:12 |  |
| --- | --- | --- | --- | --- |
| 2 | "பனானா பனானா" | மனோ | 4:53 |  |
| 3 | "சின்னப் பூவே" | மனோ, சித்ரா | 5:18 |  |
| 4 | "கத்தும் கடல்" | மனோ, எஸ். ஜானகி | 5:30 |  |
| 5 | "கேக்குதடி" | மனோ, எஸ். ஜானகி | 5:33 |  |
| 6 | "வெற்றி வெற்றி" | எஸ். பி. பாலசுப்பிரமணியம், சித்ரா | 5:34 | } |
# தோல்கழற்றல்

உயிரியலில், **தோல்கழற்றல்** (*ecdysis*) என்பது, முதுகெலும்பிலிகளில் கணுக்காலிகள் (பூச்சிகள், ஓடுடைய கணுக்காலிகள், Chelicerata, பலகாலிகள்), உருளைப்புழுக்கள், வேறும் சில சிறிய தொகுதிகளை உள்ளடக்கிய புரொட்டோஸ்டோம் வகை விலங்குகளில் புறத்தோல் கழற்றப்படும் அல்லது உதிர்க்கப்படும் செயல்முறையாகும். பொதுவாக இவ்வகை விலங்குகளில் புறத்தோலானது நெகிழ்வற்ற புறவன்கூட்டைக் கொண்டிருப்பதனால், வளர்ச்சியின்போது பெரிதாகும் உடலுக்கு ஈடு கொடுப்பதற்காகப் புறத்தோல் கழற்றப்பட்டு, புதிய, பெரிய மேலுறை உருவாகும்.  
கணுக்காலிகளில் தோல்கழற்றலின் பின்னர், ஓரிரு மணித்தியாலங்களில் புதிய மேலுறையானது தோல் பதப்படுத்தல் செயல்முறையை ஒத்த ஒரு செயல்முறை மூலம் இறுக்கமடைந்து, மீண்டும் புதிய புறவன்கூடு உருவாகிவிடும்.  
இவ்வகை விலங்குகள் வழக்கமாக, அவற்றின் வாழ்க்கை வட்டத்தின் குறிப்பிட்ட காலங்களில் அல்லது ஒரு ஆண்டின் குறிப்பிட்ட நேரங்களில் தமது உடலின் ஒரு பகுதியை (பெரும்பாலும், வெளிப்புற அடுக்கு) வெளியேற்றும்.
# கும்மட்டிகளி

.]]
**கும்மட்டிகளி** (Kummattikali) என்பது தென்னிந்திய மாநிலமன கேரளாவின் பிரபலமான வண்ணமயமான முகமூடி-நடனம் ஆகும். இது திருச்சூர் மாவட்டம், பாலக்காடு மாவட்டம், வயநாடு மாவட்டம், தெற்கு மலபாரின் சில பகுதிகளில் பரவலாக உள்ளது. ஓணம் பண்டிகையின் போது, கும்மட்டிகளி கலைஞர்கள் வீடு வீடாகச் சென்று சிறிய பரிசுகளை சேகரித்து மக்களை மகிழ்விக்கிறார்கள். இவ்வகை நடனங்கள் திருச்சூர் மாவட்டத்தில் ஓணத்தின் போது பரவலாக நிகழ்த்தப்படுகிறது. இங்கு மட்டும் 60க்கும் மேற்பட்ட கும்மட்டிகளி அணிகள் உள்ளன. கேரளாவில் பாலக்காடு மாவட்டத்தில் உள்ள பத்ரகாளி கோயிலில் கும்மட்டிகளியின் அழகிய அல்லது அசல் வடிவத்தைக் காணலாம்.
# கும்மட்டிகளி

## உடைகள்

கும்மட்டிகளியின் உடைகள் என்பது மிகவும் சுவாரசியமானதாகும். கிருட்டிணன், பத்ரகாளி, நாரதர், அனுமன், கிராதன், தாரிகன், அல்லது வேட்டைக்காரர்களின் முகங்களை சித்தரிக்கும் வண்ணமயமான மர முகமூடியை நடனக் கலைஞர்கள் அணிந்து கொள்கின்றனர். இந்த முகமூடிகள் பொதுவாக சப்ரோஃபைட், பலா மரம், ஏகாளி மரம், பிளம் மரம் அல்லது பவள மரத்தால் ஆனவை.  
நடனக் கலைஞர்கள் வண்ணம் பூசப்பட்ட புல்லிலிருந்து நெய்த பாவாடைகளை அணிவார்கள். சிலர் தங்கள் முழு உடலையும் புல் கொத்துகளால் மூடி மறைத்துக் கொள்கிறார்கள். இந்த ஆடைகள் மருத்துவ குணங்கள் கொண்டதாக அறியப்படும் 'கும்மட்டி புல்லு' என்ற சிறப்பு புல்லிலிருந்து தயாரிக்கப்படுகின்றன. முகமூடியுடன் வெளிப்புறமாக இணைக்கப்பட்ட 'தல்லா' பல் இல்லாத திறந்த வாயின் தோற்றத்தை அளிக்கிறது. நடனக் கலைஞர்கள் 'கும்மட்டிகளி' என்று அழைக்கப்படும் மீதமுள்ள விவசாய விளைபொருட்களின் நீண்ட குச்சிகளைப் பிடித்து கையாளுகின்றனர். இதிலிருந்தே நடனம் அதன் பெயரைப் பெற்றது. அவர்களின் நடனம் சைவ புராணங்களுடன் தொடர்புடையது. இந்த புராணத்தின் படி, 'தம்மா' என்ற ஒரு வயதான பெண் ஒரு குச்சியின் உதவியுடன் நடந்து செல்கிறாள், இந்த பெண் ஒவ்வொரு உயிரினத்தின் 'தாய்' என்ற அடையாளத்தைக் குறிக்கிறது.  
கும்மட்டிகளி நடனக் கலைஞர்கள் வீடு வீடாகச் செல்லும்போது வெல்லம், அரிசி அல்லது சிறிய அளவு பணத்தை சேகரிக்கிறார்கள். பார்வையாளர்கள், குறிப்பாக குழந்தைகள் இவர்களின் நடிப்பில் மிகுந்த மகிழ்ச்சி அடைகிறார்கள்.
# கும்மட்டிகளி

## செயல்திறன்

வில் போன்ற கருவியை ஒத்த ஒனவில் எனப்படும் கருவியின் நரம்பை மீட்கச் செய்வதன் மூலம் நடனத்திற்கான இசையை வழங்குகிறார்கள். இவ்வகையான வில்லுவைத் தயாரிக்க பாக்கு மரம் பயன்படுத்தப்படுகிறது. மேலும், நரம்புகளை ஒரு சிறிய மூங்கில் குச்சியின் மூலம் இசைக்கிறார்கள்.  
இது ஒரு பழங்கால நாடக கலை / நடன வடிவம் என்பதால் கும்மட்டிகளியின் கருப்பொருள்கள் பெரும்பாலும் இராமாயணம், தாரிகாசுர வதம், சிவனின் கதை, மஞ்சன் நாயரே பாட்டு போன்ற நாட்டுப்புறக் கதைகளிலிருந்து எடுக்கப்படுகிறது. மகாபலி சக்கரவர்த்தியின் வருடாந்திர வருகை ஓணம் எனப்படும் பத்து நாள் திருவிழாவாக கொண்டாடப்படுகிறது. கேரளத்தின் திருச்சூர் மாவட்டத்தில் உள்ள வடக்குநாதன் கோவிலில் உள்ள சிவபெருமான், தனது பூதகணங்களை கேரளாவுக்கு வருகை தரும் மகாபலியை கௌரவிப்பதற்காக ஒரு நடனத்தை செய்யுமாறு கேட்டுக் கொண்டார் என்பது புராணக்கதை. ஒவ்வொரு பிராந்தியத்திற்கும் கலை வடிவத்தை அரங்கேற்ற ஒரு குறிப்பிட்ட நாள் ஒதுக்கப்பட்டுள்ளது.  
கேரள நாட்டுப்புறக் கலையை சடங்கு மற்றும் சடங்கு அல்லாத இரண்டு பரந்த பிரிவுகளாக வகைப்படுத்தலாம் சடங்குகளை மேலும் பிரிக்கலாம் - பக்தி, ஒரு குறிப்பிட்ட கடவுள் மற்றும் தெய்வம் மற்றும் மந்திர கலை வடிவங்களைப் பிரியப்படுத்துவதற்காக நிகழ்த்தப்படுகிறது. தெய்யம், திர, பூதம் மற்றும் திர, கன்னியர்களி, கும்மட்டிகளி, முதலியன பக்தி கலை வடிவங்களாக உள்ளன.
# தபோசிரிஸ் மக்னா

**தபோசிரிஸ் மக்னா** (**Taposiris Magna**), பண்டைய எகிப்தை கிமு 280 முதல் 270 முடிய ஆண்ட கிரேக்க தாலமிப் பேரரசர் இரண்டாம் தாலமியால், வடக்கு எகிப்தில் நிறுவப்பட்ட பண்டைய நகரம் ஆகும். இந்நகரத்தில் எகிப்தியக் கடவுள் ஒசிரிசு கோயில் உள்ளது. தபோசிரிஸ் மக்னா என்பதற்கு *ஒசிரிஸ் கடவுளின் கோயில்* எனப்பொருளாகும். இந்நகரம் எகிப்திய கிரேக்க மன்னர்கள் இரண்டாம் தாலமி மற்றும் நான்காம் தாலமிகளால் கிமு 280 - 270களில் நிறுவப்பட்டதாகும்.  
கிமு 332-இல் எகிப்தை வென்ற பேரரசர் அலெக்சாந்தர் இப்பகுதியில் தனது பெயரில் அலெக்சாந்திரியா எனும் நகரத்தை நிறுவினார். அலெக்சாந்திரியா நகரத்திற்கு வெளிப்புறத்தில் நிறுவப்பட்ட தபோசிரிஸ் மக்னா நகரம், தாலமி வம்ச அரச குடும்பத்தினர் சமயச் சடங்குகள் செய்யும் மையமாகவும், எகிப்தியக் கடவுள் ஒசிரிசு கோயிலாகவும் விளங்கியது.
# தபோசிரிஸ் மக்னா

## அண்மைய அகழாய்வுகள்

பிப்ரவரி, 2021-இல் அலெக்சாந்திரியா நகரத்திற்கு வெளிப்புறத்தில் அமைந்த பண்டைய தபோசிரிஸ் மக்னா நகரத்தில் நடைபெற்ற அகழாய்வில், 2,000 ஆண்டுகள் பழமையான, தாலமி வம்ச காலத்து, 16 மம்மிகள் கண்டுபிடிக்கப்பட்டது. இதில் இரண்டு மம்மிகளின் வாயில் தங்க நாக்குகள் இருந்தது கண்டுபிடிக்கப்பட்டது. பண்டைய எகிப்தியர்கள் இறப்பிற்கு பிந்தைய வாழ்க்கையின் போது எகிப்தியக் கடவுள் ஒசிரிசுடன் பேசுவதற்காக இந்த நாக்கு பொருத்தியதாக அறியப்படுகிறது.
# மூன்றாம் தாலமி

கடவுளுக்கு மூன்றாம் தாலமி கட்டிய எட்ஃபூ கோயில்]]
**மூன்றாம் தாலமி** (**Ptolemy III Euergetes**) பணைய எகிப்தை ஆண்ட கிரேக்க தாலமி வம்சத்தின் மூன்றாவது பேரரசர் ஆவார். இவர் பண்டைய எகிப்தை கிமு 246 முதல் 222 முடிய 24 ஆண்டுகள் ஆட்சி செய்தார். இவரது ஆட்சிக் காலத்தில் மத்திய கிழக்கிலும், நூபியா பகுதிகளிலும், தாலமி பேரரசை போர்கள் மூலம் விரிவாக்கம் செய்தார். மூன்றாம் தாலமி எகிப்தியக் கடவுள் ஓரசுக்கு எட்ஃபூ கோயில் கட்டினார். மூன்றாம் தாலமி தெற்கு எகிப்து மற்றும் வடக்கு எகிப்திய நகரங்களில் ஓரசு போன்ற எகிப்தியக் கடவுள்களுக்கு கோயில்களை எழுப்பினார்.
மேலும் மூன்றாம் தாலமி, தெற்கு எகிப்தில் ஓரசு கடவுளுக்கு எட்ஃபூ எனுமிடத்தில் கோயிலைக் கட்டினார்.
# மூன்றாம் தாலமி

## இதனையும் காண்க

- தாலமி வம்சம்
# தினா சனிச்சர்

**தினா சனிச்சர்** (Dina Sanichar) ஒரு காடு வாழ் குழந்தையாவார். இவர் 1866 முதல் 1894 வரையான காலத்தில் வாழ்ந்துள்ளார். 1872 ஆம் ஆண்டில் இந்தியாவின் உத்தரப்பிரதேசத்தில் உள்ள ஆக்ரா நகருக்கு அருகில் சிக்கந்திராவில் ஒரு குகையில் ஓநாய்களுக்கிடையில் 10 வயதாக இருந்தபோது இவர் கண்டறியப்பட்டார். புலந்த்சார் வேட்டைக்காரர்கள் இவரை அப்போது கண்டுபிடித்தனர். இருபது ஆண்டுகளுக்கும் மேலாக மற்ற மனிதர்களிடையே தினா சேர்ந்து வாழ்ந்தார். புகைப்பிடிக்க கற்றுக்
கொண்டாலும் கடைசி வரை பேச மட்டும் கற்றுக் கொள்ளவில்லை. வாழ்நாள் முழுவதும் பலவீனமடைந்தவராகவே இருந்தார்..
# ஆலனின் பெரிய காது வௌவால்

| <div>காப்பு நிலை</div> |  |
| --- | --- |
| <div>  
தீவாய்ப்பு கவலை குறைந்த இனம் <small>&nbsp;(IUCN 3.1)</small></div> |  |
| திணை: | விலங்கு |
| தொகுதி: | முதுகுநாணி |
| வகுப்பு: | பாலூட்டிகள் |
| வரிசை: | கைராப்பிடிரா |
| குடும்பம்: | வெசுபெர்டிலியோனிடே |
| பேரினம்: | *இடியோனிக்டெரிசு*
<small>அந்தோணி, 1923</small> |
| சிற்றினம்: | <div>***இ. பைலோடிசு***</div> |
| **<span>*இடியோனிக்டெரிசு பைலோடிசு*</span>**
<small>ஜி. எம். ஆலென்</small>, 1916 |  |
| - | } |  
**ஆலனின் பெரிய காது வௌவால்** (*Allen's big-eared bat*)*(இடியோனிக்டெரிசு பைலோடிசு)* வெசுபர் குடும்ப வெளவாலில் *இடியோனிக்டெரிசு* பேரினத்தின்கீழ் உள்ள ஒரேயொரு சிற்றினமாகும். இது மெக்சிக்கோ மற்றும் அமெரிக்காவில் அரிசோனா, கலிபோர்னியா, நெவாடா, நியூ மெக்சிகோ, யூட்டா, மற்றும் கொலராடோ பகுதிகளில் காணப்படுகிறது.
# ஆலனின் பெரிய காது வௌவால்

## விளக்கம்

*இடியோனிக்டெரிசு* என்பது 8 முதல் 16 கிராம் எடையுள்ள பெரிய காதுகளைக் கொண்ட வௌவால் ஆகும். இதன் முதுகுபுறத்தில் நீண்ட மென்மையான உரோமங்கள் காணப்படும். இதனுடைய உரோமங்கள் கருப்பு நிறத்தில் அதனுடைய நுனிப்பகுதியானது மஞ்சள்-சாம்பல் நிறத்தில் காணப்படும். *இடியோனிக்டெரிசின்* தோள்பட்டையில் கருப்பு நிற சிறு பட்டை காணப்படும். காதுகளின் பின்புறத்தில் உரோம கொத்து வெண்ணிறத்திலும், வயிற்றுப்புறத்தில் கருப்பு உரோமம் வெளிர் நுனியுடன் காணப்படும். கல்கார் குறைந்த கீல் கொண்டுள்ளது. யூரோபடேஜியத்தில் 12 முதல் 13 குறுக்கு விலா எலும்புகள் உள்ளன. ரோஸ்ட்ரம் தட்டையாகவும் அகலமாகவும் உள்ளது.  
*இடியோனிக்டெரிஸ் பைலோடிசு* புறத்தோற்றம் வெளிர் பூச்சிகளைப் போன்ற வெளிப்புற உருவ *அமைப்பைக்* கொண்டுள்ளது. நிலையான பூச்சிகளை மேற்பரப்புகளிலிருந்து பிடிப்பதற்குத் தேவையான தகவமைப்பினைக் கொண்டுள்ளன. இதைச் செய்ய, இவை நீண்ட டிரகாய், காதுகளையும், மற்றும் சறுக்கிப் பறத்தலையும், மெலிந்த தாடைகளையும் கொண்டுள்ளன. ஆலனின் பெரிய- காது வௌவால் (*இடியோனிக்டெரிசு பைலோடிசு*) என்பது வட அமெரிக்காவில் உள்ள வௌவால்களில் நீண்ட, நிலையான அதிர்வெண்-பண்பேற்றப்பட்ட விலங்கு எதிரொலியினை வௌவால் ஆகும்.
# ஆலனின் பெரிய காது வௌவால்

## வரம்பு மற்றும் வாழ்விடம்

ஆலனின் பெரிய காது வௌவால் மெக்சிக்கோ மற்றும் அமெரிக்காவின் தென்மேற்கு மலைப்பகுதிகளில் வாழ்கிறது. இந்த இனம், 855 மீ முதல் 3,225 மீ வரையிலான உயரத்தில் காணப்படும். பெரும்பாலான வௌவால்கள் 1,100 மீ முதல் 2,500 மீ வரை உயரத்தில் வாழ்கின்றன.
# நமீப் நீண்ட காது வௌவால்

| <div>காப்பு நிலை</div> |  |
| --- | --- |
| <div>  
தீவாய்ப்புக் கவலை குறைந்த இனம் <small>&nbsp;(IUCN 3.1)</small></div> |  |
| திணை: | விலங்கு |
| தொகுதி: | முதுகுநாணி |
| வகுப்பு: | பாலூட்டிகள் |
| வரிசை: | கைராப்பிடிரா |
| குடும்பம்: | வெசுபெர்டிலியோனிடே |
| பேரினம்: | *லேபோடிசு* |
| சிற்றினம்: | <div>***லே. நமீபென்சிசு***</div> |
| **<span>*லேபோடிசு நமீபென்சிசு*</span>**
<small>செட்செர்</small>, 1971 |  |  
**நமீப் நீண்ட காது வௌவால்** (*லேபோடிசு நமீபென்சிசு*) நமீபியாவில் காணப்படும் வெசுபெர்டிலியோனிடே குடும்பத்தில் உள்ள வெசுபர் வௌவால்களில் ஒரு வகையாகும் . இது உலர் புன்னிலம் மற்றும் மிதமான பாலைவனப் பகுதிகளில் காணப்படும்.
# ஈரானில் பெண்கள்

**ஈரானில் பெண்கள்** (women in Iran) வரலாறு முழுவதும் , ஈரானியப் பெண்கள் ஈரானிய சமுதாயத்திற்கு ஏராளமான பாத்திரங்களை வகித்துள்ளனர். மேலும் பல வழிகளில் பங்களித்துள்ளனர். வரலாற்று ரீதியாக, பாரம்பரியமே பெண்களை தங்கள் வீடுகளில் மட்டுப்படுத்தியிருக்கலாம். இதனால் அவர்கள் வீட்டை நிர்வகிக்கவும் குழந்தைகளை வளர்க்கவும் முடிந்தது. பகலவி காலத்தில், பெண்களைப் பிரிப்பதில் கடுமையான மாற்றம் ஏற்பட்டது: முக்காடு தடை, வாக்களிக்கும் உரிமை, கல்வி உரிமை, ஆண்களுக்கும் பெண்களுக்கும் சமமான சம்பளம், பொது பதவி வகிக்கும் உரிமை போன்றவை. ஈரானியப் புரட்சியில் பெண்கள் தீவிரமாக பங்கேற்றனர். 1979இல் இசுலாமியப் புரட்சிக்குப் பின்னர் ஏற்றுக்கொள்ளப்பட்ட ஈரானின் அரசியலமைப்பு, இசுலாமியச் சட்டத்தைக் கடைப்பிடிக்கும் சட்டக் குறியீட்டைக் கட்டாயப்படுத்தும் அதே வேளையில், பிரிவு 20இன், கீழ் ஆண்களுக்கும் பெண்களுக்கும் சமத்துவத்தை அறிவிக்கிறது. சட்டத்தின் கூற்றுப்படி, ஒரு ஆண்களுக்கென கிடைக்கும் உரிமையில் பாதியை பெண்கள் பெறுகிறார்கள். ஒரு பெண்ணின் மரணத்திற்கான இழப்பீடும் பாதிதான் கிடைக்கிறது. இசுலாமியச் சட்டம் இன்னும் ஆண்களுக்கு சாதகமாகவே இருக்கிறது. ஆனால் அரசியலமைப்பின் 21வது பிரிவும், பாராளுமன்றத்தால் நிறைவேற்றப்பட்ட சில சட்டங்களும் பெண்களுக்கு சில நன்மைகளைத் தருகின்றன. பெண்கள் வாகனம் ஓட்டவும், அலுவலகங்களில் பணிபுரியவும், பல்கலைக்கழகத்தில் சேரவும் அனுமதிக்கப்படுகிறார்கள். பொதுவெளியில் முக்காடு அணியாமல் இருப்பது சட்டத்தால் தண்டிக்கப்படலாம். மேலும், பொதுவெளியில் இருக்கும்போது, முகம் மற்றும் கைகளைத் தவிர அனைத்துத் தோலையும் மறைக்க வேண்டும்.
# ஈரானில் பெண்கள்

## வரலாறு

### பண்டைய ஈரான்

தென்கிழக்கு ஈரானின் சிசுதான்-பலுச்சிசுதான் மாகாணத்தில் வரலாற்றுக்கு முந்தைய குடியேற்றமான ஷாஹர்-இ சுக்தே ("எரிந்த நகரம்") என்ற இடத்தில் தொல்பொருள் அகழ்வாராய்ச்சிகள் மூலம் கிமு 3ஆம் ஆயிரமாண்டு முதல் கிமு 4ஆம் ஆயிரமாண்டு வரை இப்பகுதியில் பெண்கள் உயர் சமூக தகுதிநிலையைக் கொண்டிருந்தனர் என்பது தெரிய வந்துள்ளது. அங்குள்ள கல்லறைகளில் கண்டுபிடிக்கப்பட்ட பொருட்கள், 90% பெண்களைச் சார்ந்தே உள்ளன. மக்கள் தொகையில் 60% க்கும் அதிகமானவர்கள். இந்த பொருட்கள் - பொருளாதார மற்றும் நிர்வாகக் கட்டுப்பாட்டைக் குறிக்கும் வர்த்தக மற்றும் அரசாங்கத்தின் கருவிகள் - இந்த பெண்கள் தங்கள் வரலாற்றுக்கு முந்தைய சமூகத்தில் ஒரு சக்திவாய்ந்த குழுவாக இருந்ததை வெளிப்படுத்தின.  
"அரச குடும்பத்தினர் அல்லாதவர்கள் மற்றும் சாதாரண தொழிலாளர்கள் அவர்கள் பணிபுரிந்த குறிப்பிட்ட பணிக்குழு அல்லது பட்டறைகளில் அவர்களின் தரவரிசை மூலம் குறிப்பிடப்படுகிறார்கள். அவர்கள் பெற்ற உணவுப் பொருட்களும் திறன் மற்றும் பணியிடத்தில் அவர்கள் ஏற்றுக்கொண்ட பொறுப்பின் அளவை அடிப்படையாகக் கொண்டவை. தொழில்கள் பாலினத்தால் வகுக்கப்பட்டு உணவுப் பொருட்களின் அளவிற்கு ஏற்ப பட்டியலிடப்படுகின்றன. சில தொழில்கள் இரு பாலினத்தினரால் மேற்கொள்ளப்பட்டதாகவும், மற்றவர்கள் ஆண் அல்லது பெண் தொழிலாளர்களுக்கு மட்டுமே கட்டுப்படுத்தப்பட்டதாகவும் பதிவுகள் குறிப்பிடுகின்றன. கலப்பு பட்டறைகளில் ஆண் மற்றும் பெண் மேற்பார்வையாளர்கள் இரு பாலினருக்கும் இடையிலான உணவுப் பொருட்களின் எண்ணிக்கையில் சிறிய வித்தியாசத்துடன் அவர்கள் பெற்ற உயர் உணவுப் பொருட்களாக தெளிவாகத் தெரிகிறது. ஆண்களின் அதே பிரிவில் பட்டியலிடப்பட்ட பெண்கள் குறைவான உணவுப் பொருட்களையேப் பெற்ற சந்தர்ப்பங்களும் உள்ளன. பெண் மேலாளர்கள் வெவ்வேறு தலைப்புகளைக் கொண்டுள்ளனர். இது அவர்களின் திறமை மற்றும் தரத்தை பிரதிபலிக்கிறது. மிக உயர்ந்த பெண் தொழிலாளர்கள் *அராஷ்ஷரா* (சிறந்த தலைவர்) என்று அழைக்கப்படுகிறார்கள். கர்ப்பிணிப் பெண்களும் மற்றவர்களை விட அதிக உணவுப் பொருட்களைப் பெற்றனர். புதிதாகப் பிறந்த குழந்தைகளுடன் கூடிய பெண்களுக்கும் ஒரு மாதத்திற்கு கூடுதல் உணவுப் பொருட்கள் கிடைத்தது.  
ஒரு சில வல்லுநர்கள், இசுலாமியத்திற்கு பன்னிரண்டு நூற்றாண்டுகளுக்கு முன்னர், பெண்களின் கற்புத்தன்மையைப் பாதுகாக்க மூடிமறைக்கும் வழக்கத்தை பேரரசர் சைரஸ் நிறுவினார் எனக் கூறுகின்றனர் . அவர்களின் கோட்பாட்டின் படி, முக்காடு அகாமனிசியர்களிடமிருந்து செலூக்கியர்களுக்குச் சென்றது. அவர்கள் இதனை பைசாந்தியர்களிடம்<nowiki/>ஒப்படைத்தனர் . பின்னர் வந்த அரபு வெற்றியாளர்கள் அதை ஹிஜாபாக மாற்றி, முஸ்லிம் உலகின் பரந்த பகுதிகளுக்கு அனுப்பினர்.
# ஈரானில் பெண்கள்

## வரலாறு

### இசுலாமிய காலங்கள்

கஜார் காலத்தில் பெண்கள் தொழிலாளர்களின் பங்கைக் கொண்டிருந்தனர். இது பொருளாதாரத்தில் முக்கியமானதாக இருந்தது. அவர்களின் பணி எப்போதும் குடும்பம், வணிக உரிமையாளர்கள் மற்றும் அரசுக்கு பயனளித்தது. கிராமப்புற மற்றும் கீழ் வர்க்க பெண்கள் பெரும்பாலும் கம்பள நெசவு, பூத்தையல் மற்றும் உற்பத்தியில் ஈடுபட்டனர்: ஆடை, துணி, வெண்ணெய், பழங்கள் மற்றும் தேநீர் போன்றவையும் அடங்கும். அவர்கள் பட்டு மற்றும் பருத்தி உற்பத்தியிலும், பிற கைவினைப்பொருட்கள் தயாரிப்பதிலும் பணியாற்றினர். சவக்கிடங்குகள், பொது குளியல் அறைகள் மற்றும் பணக்கார வீடுகளில் பணிப்பெண்களாகவும், செவிலியர்களாகவும், ஆயாக்களாகவும் பெண்கள் பணியாற்றினர். அதிக மக்கள் தொகை கொண்ட நகரங்களில் பெண்கள் பொழுதுபோக்கு கலைஞராகவும், நடனக் கலைஞர்களகவும் அல்லது பாலியல்<nowiki/>தொழிலாளியாகவும் பணியாற்றினர். பெண்களுக்கு பல வேலை வாய்ப்புகள் திறந்திருந்தாலும் அவர்களின் ஊதியம் குறைவாக இருந்தது. இந்த காலகட்டத்தில் ஜவுளி வேலை செய்யும் பெண்களுக்கு ஆண்கள் பெறும் ஊதியத்தில் சராசரியாக மூன்றில் ஒரு பங்கையேப் பெற்றனர். பெண்களுக்கு கூலி சம்பாதிக்கும் திறன் வழங்கப்பட்டாலும், அவர்களுக்கு இன்னும் பல உரிமைகள் இல்லை என்றாலும், கிராமப்புற சிறுமிகளை அவர்களது குடும்பத் தலைவரால் விற்க முடிந்தது.
# சீதா அருவி

**சீதா அருவி** என்பது இந்தியாவின் சார்க்கண்ட் மாநிலத்தில் ராஞ்சி மாவட்டத்தில் அமைந்துள்ள ஒரு நீர்வீழ்ச்சியாகும்.
# சீதா அருவி

## விளக்கம்

சீதா நீர்வீழ்ச்சி இராது ஆற்றின் துணை நதியான இராஞ்சி நதியில் உள்ளது. இந்நீர்வீழ்ச்சி உயரத்திலிருந்து விழுகின்றது.
# சீதா அருவி

## அமைவிடம்

ராஞ்சி மாவட்டத்தில் அமைந்துள்ள சீதா நீர்வீழ்ச்சி ராஞ்சிக்கு கிழக்கே 40 கிலோமீட்டர் தொலைவில் ராஞ்சி-புருலியா சாலை அல்லது தேசிய நெடுஞ்சாலை 32-ல் உள்ளது.
# பலராம் சிவராமன்

**பலராம் சிவராமன்** (Balaram Sivaraman) ஓர் இந்திய ஆட்சிப்பணி அலுவலர் ஆவார். இவர் ஓர் எழுத்தாளராகவும் இருந்தார். இந்திய பாதுகாப்புத் துறையின் ஆறாவது செயலாளர் ஆகவும் பணிபுரிந்துள்ளார். 1969 ஆம் ஆண்டின் புத்தாண்டு தினத்தில் அவர் இப் பதவியை ஏற்று 1970 ஆம் ஆண்டு நவம்பர் மாதம் 30 வரை பதவியில் இருந்தார். 1971 ஆம் ஆண்டு இந்திய அரசு நாட்டின் இரண்டாவது மிக உயர்ந்த குடிமை விருதான பத்ம விபூசன் விருதினை இவருக்கு வழங்கி சிறப்பித்தது.
# பஞ்சாபின் நாட்டுப்புற இசை

**பஞ்சாபி நாட்டுப்புற இசை** (Folk music of Punjab) என்பது இந்தியத் துணைக்கண்டத்தின் பஞ்சாப் பகுதியின் பாரம்பரிய இசைக்கருவிகள் மீதான பாரம்பரிய இசையைக் குறிப்பதாகும் . பிறந்த காலத்திலிருந்து மகிழ்ச்சி மற்றும் துக்கத்தின் வெவ்வேறு கட்டங்கள் வழியாக மரணம் வரை அவர்களைடையே இசையின் தாக்கம் உள்ளது. அவர்களின் நாட்டுப்புற இசை மரபுகள், கடின உழைப்பு இயல்பு, துணிச்சல், இந்தியாவின் புவியியல் இருப்பிடமான அதன் நுழைவாயில் போன்றவைகள் பஞ்சாப் மக்களை பல விஷயங்களில் அழைக்கிறது. பல துணை பிராந்தியங்களைக் கொண்ட பெரிய பகுதி காரணமாக, நாட்டுப்புற இசையில் சிறிய மொழி வேறுபாடுகள் உள்ளன. ஆனால் அதே உணர்வுகளைத் தூண்டுகின்றன. துணைப் பகுதிகளான, மால்வா, பிஸ்த் தோவாப், மாஜ்ஹா, போத்தோஹர் மற்றும் மலைப் பகுதிகள் ஏராளமான நாட்டுப்புற பாடல்களைக் கொண்டுள்ளன. பஞ்சாபி நடனமான ஓபி பாங்க்ரா இசை, இது பஞ்சாபி புலம்பெயர்ந்தோரால் பிரிட்டனில் கண்டுபிடிக்கப்பட்ட பஞ்சாபி நவீன இசையின் வகையாகும்.
# பஞ்சாபின் நாட்டுப்புற இசை

## இசை பாணியின் பொதுவான அம்சங்கள்

### தாளம்

பொதுவாக சிக்கலான பாங்க்ரா இசையின் தாளங்களைப் போலல்லாமல் பஞ்சாபி நாட்டுப்புற இசையின் தாளம் மிகவும் எளிதானது.
# பஞ்சாபின் நாட்டுப்புற இசை

## இசை பாணியின் பொதுவான அம்சங்கள்

### மெல்லிசை

ஈர் ராஞ்சா, மிர்சா சாகிபான் போன்ற சில காதல் பாடல்கள் பாரம்பரிய பாடல்களைப் பயன்படுத்தி பாடப்படுகின்றன. இசைக்கலைமை இல்லாததால் பஞ்சாபி நாட்டுப்புற வகை புதிய பாடல்களுடன் இருந்தாலும் நூற்றுக்கணக்கான ஆண்டுகளுக்கு முன்பு உருவாக்கப்பட்ட மெல்லிசைகளை மீண்டும் பயன்படுத்த உறுதிபூண்டுள்ளது
# பஞ்சாபின் நாட்டுப்புற இசை

## நாட்டுபுறப் பாடல்கள்

பஞ்சாபில் பிறப்பு, திருமணம், இறுதிச் சடங்கு, மரணம், காதல், பிரிப்பு, அழகு, சமூக மற்றும் பொருளாதார நிலை, கிராம வாழ்க்கை முறை, உணவு, இயல்பு, துணிச்சல், நாட்டுப்புறக் கதைகள், நாட்டுப்புற காதல், நாட்டுப்புற மற்றும் வரலாற்று நாயகர்கள், திருவிழாக்கள் மற்றும் பலவற்றிலும் நாட்டுப்புற பாடல்கள் இடம் பெற்றுள்ளன. கோர்ஹியன், போலியன், டேப்பே, சித்னியன், சாண்ட், ஹீரா, லோரியன் போன்றவை அடங்கும்.
# பஞ்சாபின் நாட்டுப்புற இசை

## நாட்டுபுறப் பாடல்கள்

#### கண்காட்சிகள் மற்றும் திருவிழாக்கள்

ஒவ்வொரு பண்டிகை சந்தர்ப்பத்திலும் அதனுடன் தொடர்புடைய இசை உள்ளது. உலோகிரி மற்றும் மகி போன்ற பண்டிககளின்போது போதும் பருவகால மாற்றம் தொடர்புடைய அறுவடை திருவிழாவான வைசாக்கியின் போதும் இது நிக்ழகிறது. ஆண்கள் பாங்ரா நடனமாடுகிறார்கள், பெண்கள் கித்தா என்ற நடனத்தை ஆடுகிறார்கள். தீயான் பண்டிகையை கொண்டாடும் பெண்களுக்கு சாவன் மாதம் மிகுந்த மகிழ்ச்சியாக உள்ளது. திருமணமானவர்கள் தங்கள் பெற்றோரின் வீட்டிற்கு திரும்பி வந்து தங்கள் குடும்பத்தினரையும் நண்பர்களையும் சந்திக்கிறார்கள். திறந்த மைதானத்தில் அவர்கள் கித்தாவை ஆடுகிறார்கள். அவர்கள் பூல்காரி போன்ற வண்ணமயமான ஆடைகளை அணிந்துகொண்டு, மருதானி மற்றும் கண்ணாடி வளையல்களால் கைகளை அலங்கரிக்கின்றனர்.
# கோனார் அணை

தாமோதர் பள்ளத்தாக்கு கழகத்தின் முதல் கட்டத்தில் சேர்க்கப்பட்ட நான்கு பல்நோக்கு அணைகளில் **கோனார் அணை** (*Konar Dam*) இரண்டாவது ஆகும். இது இந்திய மாநிலமான ஜார்க்கண்டில் ஹசாரிபாக் மாவட்டத்தில் தாமோதர் ஆற்றின் துணை நதியான கோனார் ஆற்றின் குறுக்கே கட்டப்பட்டு 1955இல் திறக்கப்பட்டது. இந்த இடம் இயற்கையான அழகினை கொண்டுள்ளதால் பொழுதுபோக்கு இடமாக உருவாக்கப்பட்டுள்ளது.
# கோனார் அணை

## நிலவியல்

### இடம்

கோனார் அணையின் அமைவிடம் .  
கோனார் அணை நீளமும் உயரமும் 27.92 சதுர கிலோ மீட்டர் நீர் கொள்ளவு திறனுடையது<sup>2</sup>.  
<small>குறிப்பு: இதனுடன் வரைபடம் மாவட்டத்தின் குறிப்பிடத்தக்க சில இடங்களை வழங்குகிறது.</small> <small>வரைபடத்தில் குறிக்கப்பட்ட எல்லா இடங்களும் பெரிய முழுத்திரை வரைபடத்தில் இணைக்கப்பட்டுள்ளன.</small>
# கோனார் அணை

## டி.வி.சி கண்ணோட்டம்

1943ஆம் ஆண்டு ஏற்பட்ட பேரழிவு வெள்ளத்தின் விளைவாக, வங்காள ஆளுநர் தாமோதர் வெள்ள விசாரணைக் குழுவை நியமித்துத் தீர்வு காண நடவடிக்கைகளைப் பரிந்துரைத்தார். இது அமெரிக்காவில் டென்னசி பள்ளத்தாக்கு ஆணையத்திற்கு ஒத்த அதிகாரத்தை உருவாக்க பரிந்துரைத்தது. டி.வி.ஏ இன் மூத்த பொறியியலாளர் டபிள்யூ. எல். வூர்டுயின் ஆரம்ப அறிக்கையைத் தயாரித்தார். அதில் வெள்ளக் கட்டுப்பாடு, நீர்ப்பாசனம், மின் உற்பத்தி மற்றும் வழிசெலுத்தல் ஆகியவற்றை அடைய வடிவமைக்கப்பட்ட திட்டத்தின் சுருக்கமாக அது இருந்தது. இதன் விளைவாக, தாமோதர் பள்ளத்தாக்கு கழகம் 1948ஆம் ஆண்டில் ஒட்டுமொத்தமாக பள்ளத்தாக்கு வளர்ச்சி மற்றும் மேலாண்மைக்காக நடைமுறைக்கு வந்தது. வூர்டுயின் எட்டு அணைகள் மற்றும் தடுப்பணை கட்டுமானத்தினை முன்மொழிந்தார். ஆனால் இது பின்னாளில், நான்கு அணைகளோடு அமல்படுத்த முடிவு செய்யப்பட்டது. திலையா, கோனார், மைதான் மற்றும் பஞ்செட் மற்றும் துர்காபூர் தடுப்பணை இவற்றுள் அடங்கும்.  
முதல் அணை திலையா பராக்கர் ஆற்றின் குறுக்கே 1953இல் கட்டப்பட்டது. கோனார் ஆற்றின் குறுக்கே இரண்டாவது அணை 1955இல் திறக்கப்பட்டது. மைதானில் பராகர் குறுக்கே மூன்றாவது அணை 1957இல் திறக்கப்பட்டது. பஞ்செட்டில் தாமோதருக்கு குறுக்கே நான்காவது அணை 1959இல் திறக்கப்பட்டது.
# கோனார் அணை

## போக்குவரத்து

கோனார் அணை ஹசாரிபாக்கின் தென்கிழக்கே தொலைவில் அமைந்துள்ளது.
# கிருஷ்ணா (1996 தமிழ் திரைப்படம்)

**கிருஷ்ணா** (*Krishna*) என்பது 1996 ஆம் ஆண்டு வெளியான தமிழ் காதல் நாடகத் திரைப்படம் ஆகும். ராஜா கிருஷ்ணமூர்த்தி எழுதி இயக்கிய இப்படத்தில் பிரசாந்த், கஸ்தூரி, ஹீரா ஆகியோர் முக்கிய வேடங்களில் நடித்துள்ளனர். எஸ். ஏ. ராஜ்குமார் இப்படத்திற்கு இசையமைத்தார். இப்படத்திற்கு கலவையான விமர்சனங்கள் கிடைத்தன.
# கிருஷ்ணா (1996 தமிழ் திரைப்படம்)

## நடிகர்கள்

- பிரசாந்த் கிருஷ்ணாவாக
- கஸ்தூரி லிசியாக
- ஹீரா தாராவாக
- நாசர் உதவி ஆணையர் தர்மராஜாக
- ரேகா ஆனந்தியாக
- சத்தியப்பிரியா லிசியின் தாயாக
- சின்னி ஜெயந்த் தேவ்சாக
- கிட்டி லிசியின் தந்தையாக
- பாண்டு காவலராக
# கிருஷ்ணா (1996 தமிழ் திரைப்படம்)

## இசை

இப்படத்திற்கு எஸ். ஏ. ராஜ்குமார் இசையமைத்தார்.
| 1 | "எக்கச்சக்கம்மா" | எஸ். பி. பாலசுப்பிரமணியம், குழுவினர் | ராஜ கிருஷ்ணமூர்த்தி | 03:32 |
| --- | --- | --- | --- | --- |
| 2 | "எக்கச்சக்கம்மா" - 2 | எஸ். பி. பாலசுப்பிரமணியம், அனுபமா | 04:33 |  |
| 3 | "இது நீ இருக்கும் நெஞ்சமடி" | மனோ, குழுவினர் | பிறைசூடன் | 05:00 |
| 4 | "இதயம் இதயம்" | எஸ். ஏ. ராஜ்குமார், சித்ரா | எஸ். ஏ. ராஜ்குமார் | 04:45 |
| 5 | "இங்கு ஆடும் வரை" | சாகுல் ஹமீது, குழுவினர் | பிரைசுதன் | 03:43 |
| 6 | "கிக்குல தாண்டா" | மலேசியா வாசுதேவன், பி. ஜெயச்சந்திரன் | ராஜ கிருஷ்ணமூர்த்தி | 04:33 |
| 7 | "ஓ மன்மதா" | சுஜாதா | எஸ். ஏ. ராஜ்குமார் | 04:57 |
| 8 | "தக் தக் கண்கள் துடிக்க" | மால்குடி சுபா, அன்னுபமா | 04:08 | } |
# வங்காளதேச நாட்டுப்புற இலக்கியம்

**வங்காளதேச நாட்டுப்புற இலக்கியம்** (Bangladeshi folk literature) என்பது வங்காள இலக்கியத்தின் கணிசமான பகுதியைக் கொண்டுள்ளது. இது கல்வியறிவற்ற சமூகங்களால் உருவாக்கப்பட்டு வாய்வழியாக ஒரு தலைமுறையிலிருந்து இன்னொரு தலைமுறைக்கு அனுப்பப்பட்டாலும் அது வங்காள இலக்கியங்களை உட்கொண்டிருந்தது. தனிப்பட்ட நாட்டுப்புற இலக்கியங்கள் ஒரு கூட்டு உற்பத்தியாக மாறி சமூகத்தின் மரபுகள், உணர்ச்சிகள், எண்ணங்கள் மற்றும் மதிப்புகளை எடுத்துக்கொள்கின்றன.
# வங்காளதேச நாட்டுப்புற இலக்கியம்

## வரலாறு

மூன்றாம் நூற்றாண்டு முதல், மோரியர், குப்தர்கள், பாலாக்கள், சேனாக்கள் மற்றும் முஸ்லிம்கள் போன்றவர்கள் ஒவ்வொருவராக இதன் நிலத்தை ஆள வந்தனர். இதன் விளைவாக, அவர்கள் தங்கள் வாழ்க்கை முறைகளையும் கலாச்சார பண்புகளையும் பழங்குடி மக்கள் மீது திணித்தனர். அதைத் தொடர்ந்து, போத்துக்கீசிய, பிரான்சு, ஆங்கிலேயக் கப்பல்கள் வங்காளத் துறைமுகங்களில் நங்கூரமிட்டன. அவர்கள் தங்கள் பொருட்களை மட்டுமல்லாமல், தங்கள் பழக்கவழக்கங்களையும் விட்டுச் சென்றனர். ஒவ்வொரு இனமும் அதன் சொந்த அடையாளத்தை விட்டுச்சென்றது. அது உடல் மட்டுமல்ல, கலாச்சாரமும் கூட. இது கூட்டாக கலாச்சாரத்தின் அடிப்படையை உருவாக்கியது.
# வங்காளதேச நாட்டுப்புற இலக்கியம்

## வாய்வழி இலக்கியமும் அதன் செல்வாக்கும்

நாட்டுப்புற இலக்கியங்கள் வாய்வழியாக பரவின என்பதால், இது சில நினைவூட்டல் சாதனங்கள் மற்றும் மொழி மற்றும் பாணியின் வடிவங்களை நம்பியுள்ளது. பெங்காலி நாட்டுப்புற இலக்கியங்களில் பல்வேறு வகையான காவியங்கள், கவிதை மற்றும் நாடகம், நாட்டுப்புறக் கதைகள், வசனங்கள், பழமொழிகள் போன்றவை உள்ளன. மேலும் கல்வியறிவு பெற்றிருந்தாலும் இல்லாவிட்டாலும் சமூகத்தில் தற்போது வரை உள்ளன. பல ஆண்டுகளுக்கு முன்பு இருந்த வெவ்வேறு இனங்களால் வங்காளதேசத்தின் நாட்டுப்புறக் கதைகள் பெரிதும் பாதிக்கப்பட்டுள்ளன. ஆகவே, இன்றைய வங்காளதேசத்தின் ஏராளமான நாட்டுப்புறக் கதைகளில் பலவிதமான கூறுகள் உள்ளன. அவை வரலாற்றுச் சக்திகளால் ஓரளவு விளக்கப்பட்டிருக்க வேண்டும்.
# வங்காளதேச நாட்டுப்புற இலக்கியம்

## நாட்டுப்புற இலக்கியத்தின் உள்ளடக்கங்கள்

கதைகள், பாடல்கள், கவிதை வசனங்கள், பழமொழிகள், புதிர்கள், வசீகரம், மூடநம்பிக்கைகள், கட்டுக்கதைகள் போன்ற முறைப்படுத்தப்பட்ட நாட்டுப்புறக் கதைகளின் அனைத்து கிளைகளையும் உள்ளடக்கியது.
# வங்காளதேச நாட்டுப்புற இலக்கியம்

## நாட்டுப்புற இலக்கியத்தின் உள்ளடக்கங்கள்

### நாட்டுப்புற இசையும் பாடலும்

வங்காளதேசத்தின் இசைப் பாரம்பரியம் குறைந்த கருவியுடனான பாடல் அடிப்படையிலானது. நாட்டுப்புற பாடல்களை ஏழு பிரிவுகளாக வகைப்படுத்தலாம்: காதல், சடங்கு, தத்துவம் மற்றும் பக்தி, வேலை மற்றும் உழைப்பு, தொழில் மற்றும் தொழிலாளிகள், நையாண்டி மற்றும் வேடிக்கை மற்றும் கலப்பு போன்றவை. மறுபுறம் நாட்டுப்புற இசை, பால், கோம்பிரா, பாட்டியாலி, பவையா, கவிகன், காட்டு கன், ஜுமூர், பரமாசி, மெய்லி கிட், ஜாத்ரா கன், சாரி கன் போன்ற பல்வேறு வடிவங்கள் உள்ளன. பால் பாரம்பரியம் வங்காள நாட்டுப்புற இசையின் தனித்துவமான பாரம்பரியமாகும். மேலும் வங்காளதேசத்தில் ஏராளமான பிற இசை மரபுகளும் உள்ளன. அவை ஒரு பிராந்தியத்திலிருந்து மற்றொன்றுக்கு வேறுபடுகின்றன. கோம்பிரா, பாட்டியாலி, பவையா ஆகியவை நன்கு அறியப்பட்ட இசை வடிவங்களில் சில. வங்காளத்தின் நாட்டுப்புற இசை பெரும்பாலும் ஏக்தாராவுடன் சேர்ந்துள்ளது. இது ஒரே ஒரு நரம்பிசைக் கருவியாகும்.
# வங்காளதேச நாட்டுப்புற இலக்கியம்

## நாட்டுப்புற இலக்கியத்தின் உள்ளடக்கங்கள்

### நாட்டுப்புறக் கதைகள்

நாட்டுப்புறக் கதைகள் ஒரு தலைமுறையிலிருந்து இன்னொரு தலைமுறைக்கு வாய்வழியாகக் கொடுக்கப்படும் கதைகளாகும். அவை உரைநடைகளில் உள்ளன. அவை எளிமையானவை அல்லது சிக்கலானவை. கருப்பொருள், பொருள் மற்றும் வடிவத்தின் அடிப்படையில், நாட்டுப்புறக் கதைகளில் விசித்திரக் கதைகள், புராணக் கதைகள், மதக் கதைகள், சாகசக் கதைகள், வீரக் கதைகள், முனிவர் கதைகள், வரலாற்றுக் கதைகள், புனைவுகள், விலங்குக் கதைகள், கட்டுக்கதைகள் அல்லது நகைச்சுவைக் கதைகள் போன்றவை. பெங்காலி நாட்டுப்புறக் கதைகளின் முக்கியக் கதாபாத்திரம் விதி மற்றும் தெய்வீகத்தன்மை சார்ந்தது. மேலும், புத்தி, ஞானம், உழைப்பு, போராட்டம் அல்லது வேலையை விட மந்திர சக்தியை செயல்படுத்துகிறது.
# வங்காளதேச நாட்டுப்புற இலக்கியம்

## நாட்டுப்புற இலக்கியத்தின் உள்ளடக்கங்கள்

### நாட்டுப்புற நாடகம்

நாட்டுப்புற நாடகம் என்பது நடனம், பாடல், இசை மற்றும் பாசன், ஜாத்ரா, பாலா கன், காத்து, காம்பிரா, அல்காப், கவிகன், பொம்மலாட்டம் போன்றவற்றின் கலவையாகும் . இது பொழுதுபோக்கு அல்லது கல்வி நோக்கங்களுக்காக இருக்கலாம். நாட்டுப்புற நாடகத்தின் மிகவும் பிரபலமான வடிவம் ஜாத்ரா. ஜாத்ட்ராவில், வீரத்தின் புகழ்பெற்ற நாடகங்கள், புராணக் கதைகள், காதல் மற்றும் சோகத்தின் நாட்டுப்புறக் கதைகள் மற்றும் இதேபோன்ற எண்ணற்ற கருப்பொருள்கள் திறந்தவெளி நாடகங்களில் இயற்றப்படுகின்றன. சில நாட்டுப்புற நாடகங்கள் பாடல்களை வலியுறுத்துகின்றன. மற்றவைகள் நடனம் அல்லது நடிப்பை வலியுறுத்துகின்றன. நாட்டுப்புற நாடகம் பொதுவாக இராமர், சீதை, அருச்சுனன், திரௌபதி, இராதா கிருஷ்ணன் போன்ற புராண நாயகர்களின் கதைகளை அடிப்படையாகவும், நிமாய் சன்யாசி, பெஹுலா மற்றும் இலக்ஸிந்தர், இஷா கான் திவான், பிரோஸ் திவான், ஜைனாப் மற்றும் ஹசன், சாகினா மற்றும் காசெம், ஹனிஃபா மற்றும் ஜெய்குன், ரஹீம் பாட்ஷா, ரூபன், பைத்யானி போன்றவர்களின் கதைகளையும் கொண்டது. நாட்டுப்புற நாடகங்கள் பொதுவாக ஒரு புராண, வரலாற்று, மத மற்றும் அரசியல் சுவை கொண்டவை.
# அபு பகாம்

**அபு பஹாம்** (Abu Baham) என்பது பஹ்ரைன் இராச்சியத்தின் வடக்கு பகுதியில் அமைந்துள்ள ஒரு சிறிய கிராமமாகும். இந்த கிராமம், தலைநகரான மனாமாவின் மேற்கு புறநகர் பகுதியில் அமைந்துள்ளது, இந்த கிராமம் வடக்கு கவர்னரேட் நிர்வாக பிராந்தியத்தின் கீழ் உள்ளது. இந்த கிராமம் அல் முசல்லாவிற்கு தெற்கே, காமிஸ் கிராமத்திற்கு மேற்கே மற்றும் செஹ்லாவின் கிழக்கே அமைந்துள்ளது.
# தயாம்பகா

**தயாம்பகா** (Thayambaka) என்பது தென்னிந்திய மாநிலமான கேரளாவில் உருவாக்கப்பட்ட ஒரு வகை தனி செண்டை செயல்திறன் ஆகும். இதில் மையத்தின் முக்கியக் கலைஞர் மையமாகவும், பன்னிரெண்டு பேர் கொண்ட ஒரு குழுக் கலைஞர்கள் செண்டையுடனும் இலத்தாளம் கருவியுடனும் தாளங்களை வெளிப்படுத்துகின்றனர்.
# தயாம்பகா

## செயல்திறன்

ஒரு தயாம்பகா செயல்திறன் செண்டையின் இட்டன் தாளத்தை (டிரெபிள்) வெளிபடுத்தும் குச்சி மற்றும் பனை சுருள்களில் கவனம் செலுத்துகிறது. அதே சமயம் அவரது சக இசைக்கலைஞர்களால் வள்ளந்தாளம் (பாஸ்), இலதாளம் (சிம்பல்கள்) ஆகியவற்றையும் கொண்டுள்ளது . நிலப்பிரபுத்துவ காலத்தில் வளர்ச்சியடைந்ததாக நம்பப்படும் தயாம்பகா சராசரியாக 90 நிமிடங்கள் நீடிக்கும். இது மெதுவாக ஆரம்பிக்கும் தாளங்கள் இறுதியில் அதிக வேகத்தில் உச்சக்கட்டத்தை அடைகிறது.  
தயாம்பகா, பஞ்ச வாத்தியம் அல்லது பெரும்பாலான செண்டை மேளங்கள் போன்றவை முதன்மையாக ஒரு கோவில் கலையாகும். ஆனால் இது சன்னதிகளுக்கு வெளியே மண்டபத்திலே, திறந்தவெளியிலோ அல்லது மைதானத்திலோ நிகழ்த்தப்படுகிறது. ஒரு கோயில் சடங்குக் கலையாக, கருவறைக்குள் தெய்வத்திற்கான தீபாராதனை முடிந்தவுடன் வருடாந்திர திருவிழாக்களில் நிகழ்த்தபடுகிறது. அதைத் தொடர்ந்து தெய்வம் கோயில் வளாகத்திற்குள் இருக்கும் ஒரு திறந்த மண்டபத்திற்கு கொண்டு வரப்படுகிறது. இதுபோன்ற சந்தர்ப்பங்களில், திறன்களின் கலைநயமிக்க கண்காட்சி முக்கியமாக உள்ளது. இருப்பினும் செயல்திறன் தலைமை கடவுள் / தெய்வத்திற்கு ஒரு பிரசாதமாக கருதப்படுகிறது.  
கடந்த அரை நூற்றாண்டு அல்லது அதற்கு மேலாக, ஒன்றுக்கு மேற்பட்ட முக்கிய கலைஞர்களுடன் தயாம்பகா நிகழ்ச்சிகளும் நடந்துள்ளன. அவை மொத்தம் இரண்டாக இருந்தால், அது இரட்டை தயம்பகா என்று அழைக்கப்படுகிறது; அவை மூன்று என்றால், அது மூன்று தயம்பகா என்று அழைக்கப்படுகிறது. அரிதாக, ஒரு வரிசையில் ஐந்து முக்கிய செண்டை மேளக் கலைஞர்களைக் கொண்ட பஞ்ச தயாம்பகாவும் உள்ளது. இரட்டை தயாம்பகாவை வடிவமைத்து செயல்படுத்துவதில் பேராசிரியர். பட்டாம்பிக்கு அருகிலுள்ள மூதிரிங்கோடு மனையின் பேராசிரியர் எம்.என்.நம்புதிரிபாட் ஒருவராவர். இவர் ஒரு தாளவாதியாகவும், புகைப்படக் கலைஞராகவும், மின்னணுவியல் பொறியாளராகவும், அனைத்து கலை வடிவங்களின் இணைப்பாளராகவும் இருந்தார். இவரது வழிகாட்டுதலின் பேரில் திரிதால குஞ்ஞிகிருஷ்ணா போடுவால் மற்றும் கோடலில் கோபி போடுவால் ஆகியோர் முதன்முதலில் நிகழ்த்தினர். இரண்டாவது நிகழ்ச்சி பட்டாம்பிக்கு அருகிலுள்ள புலாமந்தோல் கோவிலில் நடைபெற்றது. இந்தியாவின் எந்தவொரு பெரிய தாளக் கலையையும் போலவே, தயாம்பகாவும் பெரும்பாலும் ஒரு ஆண்களின் களமாகும். தாமதமாக இருந்தாலும் ஒரு சில பெண் பயிற்சியாளர்களும் உள்ளனர். மேலும், தயாம்பகா எப்போதாவது கேரள இசைக் கருவியான மிழாவு மீது நிகழ்த்தப்படுகிறது. இது கூடியாட்டம், கூத்து நிகழ்ச்சிகளுக்கு ஆதரவை வழங்கும் ஒரு கருவியாகும். இது இடக்கை மற்றும் வில் போன்ற சிறிய பொதுவான கருவிகளாகும். தயாம்பாகாவில் உள்ள தாளங்களின் சில வடிவங்கள் கருநாடக இசை இசை நிகழ்ச்சிகளில் 20 நிமிட அல்லது அதற்கு மேற்பட்ட கருவி கச்சேரியான தனி ஆவர்த்தனத்தை கொண்டுள்ளன. அங்கு மிருதங்கம் முக்கிய இசைக்கருவியாக இருக்கிறது.
# தயாம்பகா

## முக்கிய பள்ளிகள்

மத்திய கேரளாவில் முக்கியமாக வளர்ந்த தயம்பாகாவிற்கு மலமக்காவு மற்றும் பாலக்காடு ஆகிய பகுதிகளில் இரண்டு பெரிய பள்ளிகள் உள்ளன. மலமக்காவு பள்ளி அதன் அளவிடப்பட்ட முன்னேற்றம் மற்றும் இலக்கண தூய்மைக்கு பெயர் பெற்றது. குறிப்பாக அதன் ஆரம்பக் கால கட்டத்தில்.  
வடக்கு திருவிதாங்கூர் முதல் கொச்சி மற்றும் கோழிக்கோடு மாகாணங்கள் வரை பல ஆண்டுகளாக அது வளர்ந்த அனைத்து இடங்களிலும் வடிவங்கள் மற்றும் ஒட்டுமொத்த அழகியலில் நுட்பமான மாற்றங்கள் மூலம் தயம்பகா தன்னை வெளிப்படுத்துகிறது
# தயாம்பகா

## முன்னணி நிபுணர்கள்

தயாம்பகா இன்று தனது நிபுணர்களை பெரியவர்கள் முதல் இளைஞர்கள் வரை கொண்டுள்ளது. அவர்களில் கலாமண்டலம் பிரபாகர போதுவால் (மலமக்காவு), சதானம் வாசுதேவன், கல்லூர் இராமன் குட்டி மரார், பல்லசான பொன்குட்டி மாரார், காலமண்டலம் பலராமன், மாட்டனூர் சிவராமன் மாரார் போன்றவர்கள் ஒரு சிலர்.
# தயாம்பகா

## பெண்களின் பங்கு

இது ஆண்கள் ஆதிக்கம் செலுத்தும் ஒரு கலை வடிவம் என்றாலும், ஒரு சில பெண்கள் வெளிச்சத்திற்கு வந்துள்ளனர். அவர்களில் மிக முக்கியமான மற்றும் பிரபலமானவர் திருப்பூணித்துறை நந்தினி வர்மா என்ற இளம் கலைஞர், சமீபத்தில் கோட்டக்கல் பூரம் நிகழ்ச்சியில் சிறந்த வரவிருக்கும் திறமைக்கான மதிப்புமிக்க விருதைப் பெற்றார்.
# இஞ்சினுவிட்டி உலங்கு வானூர்தி

**இஞ்சினுவிட்டி தானியங்கி உலங்குவானூர்தி** (*Ingenuity robotic helicopter*) என்பது ஒரு தானியங்கி நாசா உலங்கு வானூர்தி ஆகும், இது செவ்வாய் 2020 திட்டத்தின்கீழ் 2021 முதல் 2024 வரை செவ்வாய்க் கோளில் இயங்கியது. இவ்வானூர்தி 2021 பெப்ரவரி 18 அன்று தரையிறங்கிய பெர்சீவியரன்சு தளவுலவியின் அடிப்பகுதியில் இணைக்கப்பட்டு செவ்வாய்க்கு வந்தது. 2021 ஏப்ரல் 19 இல், முதலாவது புவிக்கப்பாலான வானூர்திப் பயணத்தை மேற்கொண்டது. மொத்தம் 72 பறப்புகளின் பின்னர், 2024 சனவரி 18 இல், செவ்வாய் மேற்பரப்பில் தரையிறங்கிய போது வானூர்தியின் சுழலித் தகடுகள் சேதமடைந்ததால், உலங்குவானூர்தி செயலிழந்து தனது திட்டத்தை முடித்துக் கொண்டது.  
தளவுலவியும், உலங்குவானூர்தியும் 45 கிமீ அகலமான ஜெசிரோ குழியின் மேற்கு விளிம்பிற்கு அருகே ஒக்டேவியா இறங்கு தளத்தில் தங்கள் பணிகளைத் தொடங்கின. *இஞ்சினுவிட்டி*யின் பறப்புகள் புவியின் வளியை விட 0.6% அடர்த்தியான செவ்வாய்க் கோளின் மிக மெல்லிய வளிமண்டலத்தில் பறப்பது சாத்தியம் என்பதை உறுதிப்படுத்தியது. அத்துடன், புவியில் இருந்து நேரடியாகக் கட்டுப்படுத்தத் தேவையில்லை என்பதையும் நிரூபித்தது, வானொலி அலைகள் புவிக்கும் செவ்வாய்க்கும் இடையில் பயணிக்க கோள்களின் நிலையைப் பொறுத்து 5 முதல் 20 நிமிடங்கள் வரை எடுப்பதால், இஞ்சினுவிட்டியைக் கட்டுப்படுத்துவது நடைமுறைச் சாத்தியமற்றது. அதற்குப் பதிலாக, இஞ்சினுவிட்டி தானியக்கமாக பறப்புகளை நிகழ்த்தியது.  
உலங்குவானூர்தி 30-சோல் தொழில்நுட்ப விளக்கத்தை நிகழ்த்தும் நோக்கத்துடன் அனுப்பப்பட்டது, 3-5 மீ (10-16 அடி) உயரத்தில் ஐந்து பறப்புகளை ஒவ்வொன்றும் 90 வினாடிகள் வரை செய்யக்கூடியதாக அமைக்கப்பட்டது. 2024 சனவரி 18 அன்று, உலங்குவானூர்தி அதன் 72-ஆவது பறப்பின்போது தரையிறங்கியபோது சேதமடைந்தது, அதனை அடுத்து நாசா உலங்குவானூர்தியின் ஓய்வை அறிவித்தது. இஞ்சினுவிட்டி 1,004 நாட்களில் மொத்தம் இரண்டு மணிநேரம், எட்டு நிமிடங்கள், 48 வினாடிகள் பறந்து, 17 கிலோமீட்டர் (11 மைல்) க்கும் அதிகமாகக் கடந்தது.  
நாசாவின் ஜெட் புரொப்பல்சன் ஆய்வகம், ஏரோவைரன்மென்ட், நாசாவின் அமேசு ஆய்வு மையம், லாங்லி ஆய்வு மையம் ஆகியவை இணைந்து இஞ்சினுவிட்டியை வடிவமைத்தன.
# இளங்கோவடிகள் விருது

**இளங்கோவடிகள் விருது** என்பது தமிழ்நாடு அரசின் தமிழ் வளர்ச்சித் துறையின் மூலம் ஆண்டுதோறும் அளிக்கப்படும் விருதுகளில் ஒன்றாகும். 2015 ஆம் ஆண்டு முதல் இந்த விருது வழங்கப்படுகிறது. இளங்கோவடிகளின் நடையையொட்டி புதிய காப்பியம் படைப்பவருக்கோ அல்லது சிலப்பதிகாரத்தின் புகழ் பரப்பி வருபவருக்கோ இந்த விருது அளிக்கப்படுகிறது. இந்த விருதுக்கு ஒரு இலட்சம் ரூபாய் பரிசுத் தொகையும், எட்டு கிராம் அளவிலான தங்கப்பதக்கமும், தகுதிச்சான்றும் அளித்துச் சிறப்பிக்கப்படுகின்றனர்.
# இளங்கோவடிகள் விருது

## விருது பெற்றவர்கள் பட்டியல்

| வரிசை எண் | விருது பெற்றவர் பெயர் | விருது வழங்கப்பட்ட ஆண்டு |  |
| --- | --- | --- | --- |
| 1 | முனைவர் ஜி. டி. நிர்மலா மோகன் | 2015 |  |
| 2 | நா. நஞ்சுண்டன் | 2016 |  |
| 3 | முனைவர் வெ. நல்லதம்பி | 2017 |  |
| 4 | சிலம்பொலி சு. செல்லப்பன் | 2018 |  |
| 5 | கவிக்கோ ஞானச்செல்வன் (எ) கோ. திருஞானசம்பந்தம் | 2019 |  |
| 3 | மா. வயித்தியலிங்கன் | 2020 |  |
| 3 | நெல்லை கண்ணன் | 2021 |  |
| 3 | கூ.வ. எழிலரசு | 2022 |  |
| 3 | முனைவர் சிலம்பு நா.செல்வராசு , | 2023 | } |
# அம்மா இலக்கிய விருது

**அம்மா இலக்கிய விருது** என்பது தமிழ்நாடு அரசின் தமிழ் வளர்ச்சித் துறையின் மூலம் ஆண்டுதோறும் அளிக்கப்படும் விருதுகளில் ஒன்றாகும். 2016 ஆம் ஆண்டு முதல் இந்த விருது வழங்கப்படுகிறது. மகளிர் இலக்கியங்களைப் படைப்பதில் தம்மை முழுமையாக ஈடுபடுத்தித் தொண்டாற்றி வரும் பெண் படைப்பாளர் ஒருவருக்கு ஆண்டுதோறும் இந்த விருது அளிக்கப்படுகிறது. இந்த விருதுக்கு ஒரு இலட்சம் ரூபாய் பரிசுத் தொகையும், எட்டு கிராம் அளவிலான தங்கப்பதக்கமும், தகுதிச்சான்றும் அளித்துச் சிறப்பிக்கப்படுகின்றனர்.
# அம்மா இலக்கிய விருது

## விருது பெற்றவர்கள் பட்டியல்

| வரிசை எண் | விருது பெற்றவர் பெயர் | விருது வழங்கப்பட்ட ஆண்டு |  |
| --- | --- | --- | --- |
| 1 | ஹம்சா தனகோபால் | 2016 |  |
| 2 | முனைவர் மீ. சு. ஸ்ரீஇலட்சுமி | 2017 |  |
| 3 | முனைவர் உலகநாயகி பழனி | 2018 |  |
| 4 | திருமதி உமையாள் முத்து | 2019 |  |
| 5 | முனைவர் தி. மகாலட்சுமி | 2020 |  |
| 6 | முனைவர் மு. சற்குணவதி | 2021 |  |
| 7 | தி. பவளசங்கரி | 2022 |  |
| 8 | முனைவர் சரளா இராசகோபாலன் , | 2023 | } |
# பத்மநாபன் நாயர்

**கலாமண்டலம் பத்மநாபன் நாயர்** (1928-2007) ஒரு சிறந்த கதகளி நிபுணராக இருந்தார். தென்னிந்திய மாநிலமான கேரளாவிலிருந்து பாரம்பரிய நடனம்-நாடகம் குறித்த ஒரு ஆசிரியராகவும், கோட்பாட்டாளராகவும், ஒரு சில உண்மை நூல்களை எழுதியவராகவும் இவரது திறன்களுக்காக அறியப்பட்டார். கதகளியின் குரு பட்டிக்கம்தோடி இராவுன்னி மேனனின் மகனான பத்மநாபன் நாயர் கேரள கலாமண்டலத்தின் ஆரம்பகால மாணவர்களில் ஒருவராக இருந்தார். பின்னர் இவர் அதன் ஆசிரியராக சேர்ந்து 1990இல் அதன் முதல்வராக ஓய்வு பெற்றார். இவர் 2007 ஏப்ரல் 3 அன்று, ஷொரனூரில் உள்ள தனது வீட்டில் காலமானார். அங்கு இவர் தனது மனைவியும் மோகினியாட்டத்தின் நிபுணரும், குருவுமான கலாமண்டலம் சத்தியபாமாவுடன் தங்கியிருந்தார்.
# பத்மநாபன் நாயர்

## ஆரம்பகால வாழ்க்கை

பத்மநாபன் நாயர் 1928 அக்டோபர் 7 ஆம் தேதி அப்போதைய பிரித்தானிய இந்தியாவின் வள்ளுவநாட்டில் (இப்போதைய பாலக்காடு மாவட்டம்) வெள்ளிநேழி என்ற கதகளி கிராமத்திற்கு அருகிலுள்ள குருவட்டூரில் பிறந்தார். தனது ஆரம்ப பள்ளிப்படிப்புக்குப் பிறகு, இவர் தனது பத்து வயதில் கலாமண்டலத்தில் சேர்ந்தார். இவரது தந்தையே இவருக்கு குருவாக இருந்தர். அவரிடம் ஒரு தசாப்தத்திற்கும் மேலாக கலை வடிவத்தை கற்றுக்கொண்டார். பாரம்பரிய கதைக்களமான கிருட்டிணனின் "சுபத்ராதிருமணம்" என்ற நிகழ்ச்சி இவரது அறிமுக மேடையாக இருந்தது. இவர் 1951இல் கலாமண்டலத்தில் சேருவதற்கு முன்பு கோட்டக்கல்லுள்ள பி.எஸ்.வி நாட்டியச்சங்கத்தில் கதகளியைக் கற்றுக் கொண்டார்.
# பத்மநாபன் நாயர்

## வெளியீடுகள்

பத்மநாபன் நாயர் தனது தந்தை குரு பட்டிக்கம்தோடி பற்றிய புத்தகத்தை இணைந்து எழுதியுள்ளார். ஆனால் அவரது அதிக மதிப்புமிக்க படைப்புகள் 'கதகளி வேஷம்' (1980) மற்றும் 'சோலியாட்டம்' (2000). வட-மத்திய கேரளாவின் கதகளியின் மிகவும் வளர்ந்த கல்லுவாழி பள்ளியில் பாரம்பரிய கதைக்களங்களின் இலக்கணம் மற்றும் அழகியலைக் கையாளும் இரண்டு தொகுதிகளாகும். இவரது மற்றொரு புத்தகம் "ஆட்டக்கதை சாரம்", அதில் பதினேழு ஆட்டக்கதைகளின் சாரம் உள்ளது. பேராசிரியர் நயாத் பாலன் என்பவருடன் இணைந்து எழுதிய "நாட்டியச்சரியந்தே ஜீவதமுத்திரகள்" மலையாள இலக்கியத்திற்காக இந்திய அரசின் சங்கீத நாடக அகாதமி விருதினையும் (1994), கேரள அரசின் கதகளி புரஸ்காரம் கௌரவத்தையும் (2006), மலையாள இலக்கியத்திற்கான "ஓடக்குழல் விருது" (2004) ஆகியவற்றை வென்றவர். கலையின் தொழில்நுட்ப மற்றும் அழகியல் கூறுகளின் ஆழ்ந்த அறிவு மற்றும் தேர்ச்சிக்கான கதகளி இலக்கணத்தின் கடைசி வார்த்தையாக இவர் அடிக்கடி விவரிக்கப்பட்டார். கதகளியில் மிகவும் நேர்த்தியான கதாபாத்திரங்களின் "சோலியாட்டம்", குறிப்பாக இவர் நிகழ்த்திய கோட்டயத்து தம்புரான் மற்றும் கொட்டாரக்கரா தம்புரான் ஆகியோரின் உன்னதமான நாடகங்களில் இருந்தது. இது1985 இல் மறைந்த டேவிட் போலண்ட் (இலண்டன்) என்பவரால் படமாக்கப்பட்டது. கேரளாவில் கலாமண்டலம் அதன் உடல் மொழியின் அடிப்படைகளை அறிய கதகளியின் ஆராய்ச்சியாளர்களாலும் சொற்பொழிவாளர்களால் மிகவும் மதிப்புமிக்க ஆவணமாக கருதப்படுகிறது
# நிகத் ஜரீன்

**நிகத் ஜரீன்** (*Nikhat Zareen*) இந்தியாவைச் சேர்ந்த ஒரு தொழில்சாரா பெண் குத்துச்சண்டை வீரராவார். 1996 ஆம் ஆண்டு சூன் மாதம் 14 ஆம் தேதி இவர் பிறந்தார்.  
2011 ஆம் ஆண்டு துருக்கி நாட்டின் ஆந்தாலியா நகரத்தில் நடைபெற்ற பன்னாட்டு தொழில்சாரா குத்துச்சண்டை சங்கத்தின் இளையோர் மற்றும் இளைஞர்களுக்கான உலக சாம்பியன் பட்டப் போட்டியில் பிளைவெயிட் எனப்படும் 49 கிலோ முதல் 51 கிலோ வரையிலான எடைப்பிரிவில் போட்டியிட்டு நிகத் தங்கப் பதக்கம் வென்றுள்ளார்.
குவகாத்தியில் நடைபெற்ற 2 வது இந்திய திறந்தநிலை பன்னாட்டு குத்துச்சண்டை போட்டியிலும் இவர் வெண்கலப் பதக்கம் வென்றுள்ளார். மேலும் பேங்காக்கு நகரத்தில் நடைபெற்ற 2019 ஆம் ஆண்டிற்கான தாய்லாந்து திறந்தநிலை பன்னாட்டு குத்துச்சண்டை போட்டியிலும் இவர் வெள்ளிப் பதக்கம் வென்றுள்ளார்.
தெலங்காணா மாநில விளையாட்டுத் துறை அமைச்சர் வி. சீனிவாச கவுடு நிகத்திற்கு இருசக்கர மின்சார வாகனத்தையும், தெலுங்கானாவின் விளையாட்டு ஆணையத்தினர் 10,000 ரூபாய் ரொக்கப் பரிசை வழங்கி சிறப்பித்துள்ளனர். குத்துச்சண்டை வீரர் மேரி கோமை தனது முன்மாதிரி என்று ஒரு நேர்காணலில் நிகத் கூறியுள்ளார்.
# நிகத் ஜரீன்

## சொந்த வாழ்க்கை மற்றும் பின்னணி

இந்தியாவின் தெலங்காணா மாநிலத்திலுள்ள நிசாமாபாத்தில் முகமது ஜமீல் அகமதுவுக்கும், பர்வீன் சுல்தானா என்பவருக்கும் மகளாக நிகத் பிறந்தார். நிசாமாபாத்தில் உள்ள நிர்மலா இருதயா பெண்கள் உயர்நிலைப் பள்ளியில் தனது ஆரம்பக் கல்வியை முடித்தார். தெலங்காணாவின் ஐதராபாத்தில் உள்ள ஏ.வி கல்லூரியில் இளங்கலை பட்டம் பெற்றார்.  
தன்னுடைய 13 வயதிலேயே நிகத் குத்துச்சண்டையை தொடங்கினார்.தந்தையிடம் பயிற்சி பெற்றுவந்த நிகத்
1. 2010 ஆம் ஆண்டு ஈரோட்டில் நடந்த தேசியக் குத்துச்சண்டைப் போட்டியில் வெற்றி பெற்றதற்காக 'சிறந்த தங்க குத்துச்சண்டை வீரர்' என அறிவிக்கப்பட்டார்.
1. பல்கேரியாவில் நடந்த 2013 மகளிர் இளையோர் மற்றும் இளைஞர் உலக குத்துச்சண்டைப் போட்டியில் இவருக்கு வெள்ளிப் பதக்கம் வென்றார்.
1. செர்பியாவின் நோவி சாட் நகரில் நடைபெற்ற மூன்றாவது தேசிய கோப்பை சர்வதேச குத்துச்சண்டை போட்டியில் தங்கப்பதக்கம் வென்றார். இப்போட்ட்டியில் 51 கிலோ எடை பிரிவில் உருசியாவின் பால்ட்சேவா எகடெரினாவை தோற்கடித்தார்.
1. 2015 ஆம் ஆண்டு அசாமில் நடந்த 16 ஆவது மூத்தோர் மகளிர் தேசிய குத்துச்சண்டைப் போட்டியில் நிகத் தங்கப்பதக்கம் வென்றார்.
1. பல்கேரியாவின் சோஃபியாவில் நடைபெற்ற 2019 எசுட்ராண்ட்சா நினைவு குத்துச்சண்டை போட்டியில், 51 கிலோ எடைப் பிரிவில் பிலிப்பினோ ஐரிஷ் மேக்னோவை தோற்கடித்து இவர் தங்கப்பதக்கம் வென்றார்.
# நிகத் ஜரீன்

## பிற சிறப்புகள்

அடிடாசு நிறுவனம் தனது விளம்பரத் தூதுவராக நிகத்தை ஒப்பந்தம் செய்தது வெல்சுபன் குழுமமும் நிகத்தை ஆதரிக்கிறது. இந்திய விளையாட்டு ஆணையம் " ஒலிம்பிக் போட்டியின் இலக்கு" திட்டத்தில் நிகத்தைச் சேர்த்துள்ளது. தனது சொந்த மாநிலமான தெலங்கானாவின் நிசாமாபாத்திற்குஅதிகாரப்பூர்வத் தூதராகவும் நியமிக்கப்பட்டுள்ளார்.
# பட்டிக்கம்தோடி இராவுன்னி மேனன்

**பட்டிக்கம்தோடி இராவுன்னி மேனன்** (*Pattikkamthodi Ravunni Menon*) (1880-1948) கதகளி வரலாற்றில் ஒரு முக்கிய நபராக இருந்தார். தென்னிந்தியாவில் தென்னிந்தியாவில் கேரளாவிலிருந்து பாரம்பரிய நடன-நாடகத்தின் புகழ்பெற்ற கல்லுவாழி பாரம்பரியத்தில் அதன் இலக்கணத்தை மாற்றியமைப்பதிலும் சுத்திகரிப்பதிலும் ஒரு முக்கிய பங்கைக் கொண்டிருந்தார். பின்னர் கதகளியின் அழகியலையும் அதன் எதிர்கால சுயவிவரத்தையும் முழுவதுமாக மீட்டெடுத்தார் என்பதை இவரது மேதமை உறுதிசெய்தபோதும், இவர் தனது வீட்டிற்கு அருகிலுள்ள வெள்ளிநேழியில் உள்ள ஒரு கலாச்சாரத்திற்கு ஆதரவளிக்கும் நம்பூதிரி மாளிகையில் கலை வடிவத்தில் பயிற்சி பெற்றார்.
# பட்டிக்கம்தோடி இராவுன்னி மேனன்

## ஆரம்ப கால வாழ்க்கை

இன்றைய பாலக்காடு மாவட்டத்தில் சேத்தலூரைப் பூர்வீகமாகக் கொண்ட இளம் இராவுன்னி, கதகளியில் புகழ்பெற்ற கல்லுவாழி குயில்தோடி இட்டிராரிச்சா மேனனால் ஒளப்பமண்ணா மனையில் காரியாட்டில் கோப்பன் நாயர் மற்றும் மலங்கட்டில் சங்குன்னி நாயர் ஆகியோருடன் படித்தார். இட்டிரரிச்சா மேனனின் மறைவு, இவரை ஒளப்பமண்ணாவின் தலைமை ஆசிரியராக மாற வழிவகுத்தது. இவர் கதகளி நிலைகளில் முக்கிய வேடங்களை (ஆத்யவாசனை வேடம்) கையாளத் தொடங்கினார். இவர் ஆரம்பத்தில் மஞ்சேரி களியோகத்துடன் (கதகளி நிறுவனம்-குழு) தொடர்புடையவர்.
# பட்டிக்கம்தோடி இராவுன்னி மேனன்

## மேடைகளில்

அதுவரை கதகளியின் உடல் இயக்க அம்சத்தில் மட்டுமே கவனம் செலுத்துவதாகக் கூறப்பட்ட மேனன், குஞ்சுன்னி தம்புரனின் கீழ் உணர்ச்சிபூர்வமான நடிப்பின் (ரசாபினாயம்) சாரத்தை ஊக்கப்படுத்தியபோது தனது தொழிலில் ஒரு பெரிய சொத்தை பெற்றார். இது கல்லுவாழி பாணியில் ஒரு புதிய அத்தியாயத்தை பெற்றெடுத்தது. இந்த முன்னேற்றம் பின்னர் 1933 இல் கேரள கலாமண்டலத்தில் சேர்ந்து ஒரு தசாப்த காலம் அங்கு பணியாற்றியபோது கதகளி சீடர்களை வரையறுக்கும் சில சகாப்தங்களை சம்பாதிக்க உதவியது. இவரது மாணவர்களில் தெக்கின்கட்டில் இராமுன்னி நாயர், வழெங்கடா குஞ்சு நாயர், கலாமண்டலம் கிருட்டிணன் நாயர், கீழ்பாடம் குமரன் நாயர், கலாமண்டலம் இராமன்குட்டி நாயர் மற்றும் கலாமண்டலம் பத்மநாபன் நாயர் (இவரது மகனும் கூட), மலம்புழா மாதவ பனிக்கர், காவுங்கல் சங்கரன்குட்டி பனிக்கர், காரியாட்டில் குமரன், குஞ்ஞின்னி நாயர், குரு கோபிநாத், மாதவன், குரு கேலு நாயர், சிவராமன், சிவசங்கரன், கிருட்டிணன், கட்டிசேரி இராமன், பாலகிருட்டிணன் மற்றும் கிருட்டிணன்குட்டி வாரியர் போன்றோர் முக்கியமானவர்கள் ..
# மாப்பிள்ளை கவுண்டர்

**மாப்பிள்ளை கவுண்டர்** (*Mappillai Gounder*) என்பது 1997 ஆம் ஆண்டு வெளியான இந்திய தமிழ்த் திரைப்படம் ஆகும். மணிவாசகம் எழுதி இயக்கிய இப்படத்தில் பிரபு, சாக்ஷி சிவானந்த் ஆகியோர் முக்கிய கதாபாத்திரங்களில் நடித்தனர். சுவாதி துணை வேடத்தில் நடித்தார். தேவா இசையமைத்த இப்படம் 1997 பெப்ரவரியில் வெளியிடப்பட்டது.
# மாப்பிள்ளை கவுண்டர்

## நடிகர்கள்

- பிரபு மாப்பிள்ளை கவுண்டர் எனும் சுப்பிரமணியாக
- சாக்ஷி சிவானந்த் பிரியாவாக
- சுவாதி அம்சவள்ளியாக
- வடிவேலு முத்தனாக
- வினு சக்ரவர்த்தி
- நிழல்கள் ரவி
- மாஸ்டர் மகேந்திரன் இளவயது சுப்பிரமணியாக
- சபிதா ஆனந்த் செண்பகமாக
# மாப்பிள்ளை கவுண்டர்

## தயாரிப்பு

தம்பி ராமையா இந்தப் படத்தில் உதவி இயக்குநராக அறிமுகமானார். இதற்கு முன்பு சரத்குமாரின் *நாடோடி மன்னன்* (1995) பட உருவாக்கத்தின்போது மணிவாசகத்திற்கு உதவியாக இருந்தார்.
# மாப்பிள்ளை கவுண்டர்

## இசை

இப்படத்திற்கான இசையை தேவா அமைத்தார். பாடல்களை காளிதாசன், காமகோடியன், பொன்னியின் செல்வன் மற்றும் வெற்றி கொண்டான் ஆகியோர் எழுதினர்.
| 1 | "அயிர மீனு" | சுவர்ணலதா, மனோ | காளிதாசன் | 04:02 |
| --- | --- | --- | --- | --- |
| 2 | "மதுரைன்னா மதுரைதான்" | சித்ரா, மனோ | காமகோடியன் | 05:07 |
| 3 | "நீல வானம்" | கிருஷ்ணராஜ் | வெற்றிகொண்டான் | 04:57 |
| 4 | "பட்டிக்காட்டு லைப்" | அனுராதா ஸ்ரீராம், மனோ | பொன்னியின்செல்வன் | 05:12 |
| 5 | "திருமலை நாயகனே" | சுமங்கலி, எஸ். பி. பாலசுப்பிரமணியம் | 05:51 |  |
# கலர் கனவுகள்

**கலர் கனவுகள்** (*Color Kanavugal*) என்பது 1998 ஆம் ஆண்டு வெளியான தமிழ் நாடகத் திரைப்படம் ஆகும். விஸ்வா எழுதி இயக்கிய இப்படத்தில் கரண், குஷ்பூ ஆகியோர் முக்கிய கதாபாத்திரங்களில் நடித்தனர். மணிவண்ணன், தலைவாசல் விஜய் ஆகியோர் துணை வேடங்களில் நடித்தனர். இப்படத்திற்கான இசையை ஆதித்தியன் அமைத்தார். படம் மார்ச் 1998 இல் கலவையான விமர்சனங்களுடன் வெளியானது.
# கலர் கனவுகள்

## நடிகர்கள்

- கரண் பரணியாக
- குஷ்பு பூஜாவாக
- மணிவண்ணன்
- தலைவாசல் விஜய்
- வெண்ணிற ஆடை மூர்த்தி
- தியாகு
- பாண்டு
# கலர் கனவுகள்

## இசை

இப்படத்திற்கு ஆதித்யன் இசையமைத்தார்.  
- "குண்டுமல்லி" - எஸ். பி. பாலசுப்பிரமணியம், சுவர்ணலதா
- "மல்லிகா" - சுரேஷ் பீட்டர்ஸ்
- "முத்தங்கள் வழங்கு" - எஸ். பி. பாலசுப்பிரமணியம், சித்ரா
- "டேக்ஸ் ஃப்ரி" - அனுபமா, சங்கீதா சுஜித்
- "சப்பா சப்பா" - தேவா, மயில்சாமி, கோவை கமலா
# கலர் கனவுகள்

## வெளியீடு

இந்த படம் மார்ச் 1998 இல் எதிர்மறையான விமர்சனங்களுடன் வெளியானது. ஒரு விமர்சகர் "இந்த திரைப்படத்தில் எதுவும் சரியாக இல்லை", இதனால் "பாதிக்கப்பட்டவர்களாக பார்வையாளர்கள் இருக்கிறார்கள்".
# குரு கேலு நாயர்

**குரு கேலு நாயர்** (Guru Kelu Nair) புகழ்பெற்ற கதகளி நடன கலைஞரும் ஆசிரியருமாவார்.  
பட்டிக்கம்தோடி இராவுன்னி மேனன், குரு குஞ்சு குரூப் போன்ற குருக்களின் கீழ் கேரள கலாமண்டலத்திலிருந்து கதகளியில் பயிற்சி பெற்றார். ரச-அபினய மேதையான குரு நாட்டியாச்சார்யா விதுசகரத்னம் பத்மசிறீ மணி மாதவ சாக்கியாரிடமிருந்து ரச-அபினாத்தில் உயர் படிப்பைத் தொடர்ந்தார். சாந்திநிகேதனின் விஸ்வ-பாரதி பல்கலைக்கழகத்தில் முதல் கதகளி பாடத்திட்டத்தை நிறுவ 1936ஆம் ஆண்டில் இரவீந்திரநாத் தாகூர் இவரை அழைத்தார். இவர், இரவீந்திர நிருத்யாவில் கதகளி நடனத்தை இயற்றினார். கதகளி சாந்திநிகேதனுக்கு வந்த பின்னரே, தாகூர் சியாமா என்ற நடன நாடகத்தை எழுதினார். அதில் கதகளி நுட்பத்தை மனதில் கொண்டு பஜ்ராசென் மற்றும் கோட்டல் கதாபாத்திரங்கள் உருவாக்கப்பட்டன. 1941இல் தாகூர் இறக்கும் வரை சாந்திநிகேதனில் ஆசிரிய உறுப்பினராக இருந்தார். இவரது குறிப்பிடத்தக்க சீடர்களில் மிருணாளினி சாராபாய், ருக்மணி தேவி அருண்டேல் , யோக் சுந்தர் தேசாய் ஆகியோர் அடங்குவர்.  
கதகளி துறையில் சிறப்பான பங்களிப்பு செய்ததற்காக இவருக்கு 1992 இல் சங்கீத நாடக அகாதமி விருது வழங்கப்பட்டது.
# குரு கேலு நாயர்

## மேலும், காண்க

- பட்டிக்கம்தோடி இரவுன்னி மேனன்
# குரு குஞ்சு குறுப்பு

**குரு குஞ்சு குறுப்பு** (*Guru Kunchu Kurup*, 1881-1970) கேரளாவின் தென்பகுதியில் பிறந்த மிகவும் பிரபலமான கதகளி கலைஞர்களில் ஒருவர். மேலும் ஒவர் மத்திய மற்றும் வடக்கு கேரளாவிலும் புகழ் பெற்றார்.
# குரு குஞ்சு குறுப்பு

## ஆரம்ப வாழ்க்கை

இன்றைய ஆலப்புழா மாவட்டத்தில் குட்டநாட்டின் தகழி என்ற கிராமத்தைச் சேர்ந்த போய்பள்ளில்குளம் குடும்பத்தில் பிறந்த குறுப்பு13 வயதில் தனது சொந்த மாமாக்கள் கொச்சப்பி பனிக்கர் மற்றும் இராம பனிக்கர் ஆகியோரிடமிருந்து கதகளியில் பயிறி மேற்கொள்ளத் தொடங்கினார். பின்னர் இவர் புகழ்பெற்ற மாத்தூர் குஞ்ஞு பிள்ளை பனிக்கரின் புகழ்பெற்ற களியோகத்தில் (நிறுவனம்) சேர்ந்தார். பின்னர் குருக்களான சம்பாகுளம் சங்கர பிள்ளை, தோட்டம் சங்கரன் நம்பூதிரி ஆகியோரின் கீழ் பயிற்சி பெற்றார். பின்னர் வெச்சூர் அய்யப்ப குறுப்பின் கீழ் இவரது சீர்ப்படுத்தல் கொச்சி மற்றும் மலபார் பிரந்தியங்களில் நுழைவதற்கு வழி வகுத்தது.
# குரு குஞ்சு குறுப்பு

## குரு

1910 ஆம் ஆண்டில் பாலக்காடு அருகே வசித்த கதகளி அதிபரான பலயில் கருணாகர மேனனின் உறவினருடன் குஞ்சு குருப்பின் திருமணம் மத்திய கேரளாவுடனான இவரது உறவை உறுதிப்படுத்தியது. விரைவில், புகழ்பெற்ற கேரள கலாமண்டலத்தில் அதன் இணை நிறுவனர், கவிஞர் வள்ளத்தோள் நாராயண மேனனின் அழைப்பைத் தொடர்ந்து இவர் ஒரு ஆசிரியராக அதில் சேர்ந்தார். பின்னர் இவர் பெங்களூரிலும் (1943) சென்னையிலும் கதகளி குருவாக சில காலம் இருந்தார். 1914 இல், மிருணாளினி சாராபாய் இவரது மாணவராக இருந்தார். பின்னர் (1948–52) தனது சொந்த பிரதேசமான அம்பலப்புழாவிலுள்ள செம்பகாசேரி நடன கலாமண்டலத்தில் சிலகால்ம் இருந்தார்.
# குரு குஞ்சு குறுப்பு

## வேடங்கள்

1971 ஆம் ஆண்டில் பத்ம பூசண் விருது பெற்ற இவர், சரியாக ஒரு முன்மாதிரியான ஆசிரியர் அல்ல, என்றாலும் இவருக்கு ஒரு நடிகராக நிறைய ரசிகர்கள் இருந்தனர். மேலும் அவர்கள் சிறந்த கலாமண்டலம் கிருட்டிணன் நாயரையும் சேர்த்துக் கொண்டனர். ரசம், பாவம் ,அபிநயம் ஆகியவற்றின் அற்புதமான விளக்கக்காட்சியின் மூலம் கதகளி நடிப்பு-நடனத்தின் புதிய அழகியலை<nowiki/>உருவாக்குவதில் இவர் வெற்றி பெற்றார்.நளன், அன்னம், ருக்மாங்கதன், அருச்சுனன், கிருட்டிணன் போன்ற புகழ்பெற்ற நாயர்களாகவும், குசேலன், பிராமணன், சுந்தர பிராமணன் போன்ற சிறு வேடங்கள் உட்பட மாறுபட்ட பாத்திரங்களுக்காக புகழ் பெற்றார். கருப்பு தாடி கட்டாள் உட்பட, இராவணன், கீசகன் போன்ற எதிர் நாயகன் வேடங்களிலும் இவர் சிறந்து விளங்கினார்.